[image: Graphical user interface, text, application

Description automatically generated]




Poslanica predsednice Republike Slovenije Nataše Pirc Musar ob prvem šolskem dnevu
Predsedniška palača, 1. september 2026



Drage učenke, dragi učenci, spoštovani starši, učiteljice, učitelji in vsi, ki skrbite, da je šola prostor znanja, ustvarjalnosti in sprejetosti. 

Prvi šolski dan je vedno nekaj posebnega. Za nekatere pomeni prvi korak skozi šolska vrata, za druge vrnitev med prijatelje, k novim izzivom, spoznanjem in priložnostim.

Dragi otroci, znanje je ena najdragocenejših vrednot, ki jih lahko pridobimo, vendar je prav tako pomembno, da se v šoli počutite dobro in varno. Vsak otrok si zasluži okolje, v katerem lahko razvija svoje sposobnosti, pove, kaj misli, naredi tudi kakšno napako in ve, da mu bo nekdo prisluhnil.

Spoštovane učiteljice in učitelji, hvala, ker poleg znanja otrokom, skupaj s starši otroke tudi spodbujate, jih razumete in jim predstavljate osebni zgled. Dobrobit otrok je naša skupna odgovornost.

[bookmark: _GoBack]Ob začetku šolskega leta pa prosim prav vse še za posebno pozornost v prometu. Na cestah bo ponovno veliko otrok, med njimi tudi prvošolcev, ki se šele učijo varne samostojnosti. Otroci ne pozabite: tudi vi lahko za svojo varnost veliko naredite s previdnostjo in upoštevanjem prometnih pravil. Iz lastnih izkušenj lahko povem, kako zelo pomembna je uporaba varnostnega pasu. Vozniki, bodimo previdni in strpni prav vsak dan.

Vsem želim prijazen prvi šolski dan ter šolsko leto, polno znanja, domišljije, prijateljstva in lepih trenutkov. 

Clovekovo dostojanstvo v nas, dostojanstvo za vse, dostojanstvo okolju, ki nas obdaja.

